  ИА «Удмуртия» Гурт туризмез азинтонъя Центр кылдӥз Удмуртиын. Со сярысь ивортэ Улосэз азинтон стратегияя институт. «Гуртари» шаерамы улӥсьёслы но куноослы гурт туризм удысысь ужрадъёс сярысь ивортонъёс сётъялоз. Центрлэн кивалтӥсез Юлия Шахтина верамъя, Центр туризм удысъя юрттӥськетлэсь ӟечлыксэ будэтыны, туризмен вырись гуртоослы юрттыны луонлык сётоз. Чакланъёсъя, 2016-тӥ арын сӥзьыл Центр ужбергатонъя, маркетингъя но азинсконъя дышетон программазэ кутскоз. Со улсын форумъёс, семинаръёс ортчозы, тунсыко но яркыт путеводительёс, туризмъя выль программаос кылдытэмын луозы. Со сяна, коньывуонэ «Гуртарилэн» сайтэз ужаны кутскоз. Тегъёс: Туризм Удмуртия  